open-index/open-wikipedia-markdown huggingface dataset:
Fabian Wrede (1760-1824)

**Fabian Wrede** (født 24. november 1760, død 16. januar 1824), var en svensk feltmarskalk og statsråd, i ettertid kjent for å ha bidratt til at den franske marskalken Jean Baptiste Bernadotte ble valgt som svensk tronfølger i 1810.

## Biografi
Hans foreldre var friherren Fabian Casimir Wrede (1724-1795) og Catharina Charlotta Fleming af Liebelitz (1739-1764). Selv ble Wrede i 1777 utnevn til løytnant ved Livregementet till häst og han var 1778-1780 i fransk tjeneste ved to ulike regiment. Etter en tid ved den svenske legasjonen i Paris vendte Wrede i 1781 tilbake til Sverige. Han hadde allerede i Frankrike utviklet sitt bekjentskap med Gustav III og ble straks ved hjemkomsten utnevnt til kammerherre hos dronningen og gjorde deretter karrière både ved hoffet og innen det militære.

Han ble forfremmet, så han i 1788 som oberst deltok i Gustav IIIs russiske krig, der han i begynnelsen av 1790 kommanderte en brigade i Karelen og deretter samme år overtok befalet over den sårede Gustaf Mauritz Armfelts brigade i Savolaks. Året etter ble han oberst ved Nylands regemente, men fulgte samme år med kungen til Aachen. År 1795 ble han sjef for Björneborgs regemente og generalmajor og flyttet i 1796 til Livgrenadjärregementet. År 1801 fikk han ved den truende krigsfaren kommando over den armé på 10 000 man som sattes sammen på vestkysten og året etter ble han generalinspektør for infanteriet i Sverige og dermed en plass i kongens krigskonselj.

Wrede utgav i 1804 en militær håndbok, *Om fält-tjänsten*, som bidro til att Napoleons franske taktikk, det såkalte *[[Göran Magnus Sprengtporten|Sprengtportenska reglementet]]*, ble innført i det svenske infanteriet.
  
Han ble utnevnt til generalløytnant i 1805 og fikk i 1807 kommando over västra fördelningen av armén i det Pommerska kriget. Etter kamper med franske tropper falt Wrede i unåde da han skulle ha trosset kongens ordre og han fikk ingen ny kommando så lenge Gustav IV Adolf regjerte. Men den 18. mars 1809 fikk han av hertug Karl kommando over Norra armén og deltok i de forsvarskamper som ble ført i Norrland våren og sommeren 1809 ved avslutningen av Finskekrigen.

Wrede ble greve i 1809 og ble utnevnt til general i infanteriet. Han besøkte våren 1810 den svenske legasjonen i Paris der han ble involvert i spørsmålet om valget av ny svensk tronarving, om Jean Baptiste Bernadottes var passende. Han arbeidet for Bernadottes kandidatur ved riksdagen i Örebro. Senere i 1810 ble han utnevnt til statsråd og kansler ved krigsakademiet samt i 1811 til en af rikets herrar. Senere samme år avgikk han som kommandant for Livgrenadjärregementet og høsten 1812, misfornøyd med den politiske situasjonen, avgikk han også som statsråd. Den militære karrièren ble avsluttet med hans utnevning til feltmarskalk i 1816.

## Bibliografi
* 
* 
* 
* 
* 

## Referanser


## Eksterne lenker
*
Eggert Munch

**Eggert Munch** (født omkring 1685 i Vågå, død 2. september 1764 i Halden) var en norsk maler, kjent for sine altertavler og portrettmalerier.

Han var sønn av prest og maler Henning Sigvardssøn Munch (1646–1695) og Anna Glostrup (1645–1731). Mora var sønnedatter av Oslobispen Niels Simonsen Glostrup (død 1639) og hadde i sitt første ekteskap vært gift med Eggert Stockfleth (1635–1681), som var prest i Vågå fra 1667. Eggerts far Henning overtok som prest i 1681 og giftet seg med enken. Han var av slekten Munk fra gården Blakar i Lom. Den har ingen kjent kobling til de danske slektene Munch og maleren Edvard Munch, etterkommer av senere prester i Vågå med samme etternavn.

Faren, som var prest i Vågå kirke, var også maler. Han døde da Eggert (hans eneste sønn) var bare ti år gammel. Eggert arvet farens malersaker og flyttet i 1696 til sin farbror Anders Munch (1668–1737), som var sogneprest i Dollerup ved Viborg i Danmark. Derfra bar det til København, der han var frem til rundt 1717. Derpå bodde han i Trondheim til 1723, da han flyttet til heimbygda Vågå, der nevnte farbror Anders nettopp var blitt prest. Eggert bodde hos ham til omkring 1737, det året farbroren døde. Fra 1746 vet man at han bodde i Halden hos sin velgjører, sagmester Peter Blix.

Eggert malte portretter og altertavler, men det er kun ett i hver kategori som med sikkerhet (signert) er hans verk. Resten blir antagelser. Flere av altertavlene har motiver fra de flamske malerne Rubens og Rembrandt. Ofte gjorde teknikken at disse ble speilvendt. Altertavlen i Halsa kirke sies å være av Eggert Munch (1732). Flere votivtavler i Lom stavkirke (fra 1100-tallet) og i Skjåk kirke (innviet i 1752) antas å være laget av ham. I Nordsinni kirke i Nordre Land (innviet 1759, ikke langt fra Lom), viser altertavlen nedtagelsen fra korset (efter Rembrandt), liksom i Ås kirke (Vestre Toten). I Lunde kirke (Nordre Land) (innviet 1769) er motivet *Laurentius' martyrium*. I Fluberg kirke (innviet 1703) i Søndre Land finnes et Rubens-lignende maleri av Eggert Munch, malt mellom 1752 og 1756, i den tiden Peder Aadnes (1739–1792) var hans læregutt. Fra Haldenperioden antar man at altertavlene i Prestebakke kirke ved Halden (innviet 1795) og *Kristi lidelse på korset* (malt 1749) i Immanuels kirke (innviet 1833) er malt av  Eggert Munch. I Hvaler kirke (1100-tallet) finnes også en av hans altertavler.

Eggert Munch døde ugift og fallitt i 1764 og etterlot seg en koffert av selskinn og ei nattlue med tretti riksdaler i. Slektsgranskeren Thomle skrev en artikkel om ham i 1908. Arbeider av ham finnes ellers på Norsk Folkemuseum på Bygdøy i Oslo, og i Oslo bymuseum.

## Bilder
Følgende portretter antas å være av Eggert:

Portrett av Hans Brejer Alexanderssøn Borch OB.00552.jpg | Hans Brejer Borch (1697–1765), prest
Portrett_av_Henrikke_Justine_Arctander_OB.00553.jpg | Henrikke Arctander (1714–1798)
Peder Collett.png | Godseier og kanselliråd Peder Collett til Rønnebæksholm (1729–1763)


## Referanser


## Eksterne lenker
*
Wilfrid Ashley, 1. baron Mount Temple

**Wilfrid William Ashley**, 1. baron Mount Temple, (født 13. september 1867, død 3. juli 1939) var en britisk politiker. Han var sønn av Evelyn Ashley.

Mount Temple var opprinnelig infanterioffiser. Han var konservativ medlem av Underhuset 1906-31, unionistisk innpisker 1911-13, parlamentssekreterær i transportministeriet 1923-24 og var transportminister i Stanley Baldwins regjering fra november 1924 til juni 1929.

## Referanser


## Eksterne lenker
* 
*
Adelphi Theatre

**Adelphi Theatre** er et teater med fortrinnsvis musikaler på programmet som ligger i West End i London. På dette stedet har det vært en teaterbygning siden 1806 men den nåværende bygningen med plass til 1500 besøkende ble oppført i 1930. 

Det første teateret het *Sans Pareil*. Det ble grunnlagt av forretningsmannen John Scott og ledet av hans datter Jane Scott. Hun var en begavet teaterforfatterinne som stod bak femti teaterstykker. Etter Scotts bortgang i 1819 fikk det som nytt navn *Adelphi Theatre*. 

Fra 1901 til 1930 het det *Century Theatre*.

## Eksterne lenker
* 
* Adelphi Theatre 
* Liste over oppførelser 1806–1900
* Historie
René Charles Guilbert de Pixérécourt

**René Charles Guilbert de Pixérécourt** (født 22. januar 1773 i Nancy i Meurthe-et-Moselle, død 27. juli 1844 samme sted) var en fransk dramatiker og  teaterdirektør. Han er mest kjente for melodramaer og da sætlig *[[Le Chien de Montargis, ou la Forêt de Bondy]]* hvis forestående gjestespill fikk Johann Wolfgang von Goethe til i 1817 å avgå som teaterdirektør for hoffteateret i Weimar.

## Verker i utvalg
* *Victor ou l'enfant de la forêt,* 1797
* *Cœlina ou l'enfant du mystère,* 1800
* *Robinson Crusoé,* 1812
* *Le Chien de Montargis* 1814
* *Christophe Colomb ou la découverte du Nouveau monde,* 1815
* *La Chapelle des bois, ou le témoin invisible,* 1819
* *Latude ou 35 ans de captivité,* 1834

## Referanser


## Litteratur
* Paul J. Marcoux: *Guilbert De Pixérécourt. French Melodrama in the Early Nineteenth Century.* New York: Lang 1992. ISBN 0820419052
* Marvin Carlson, Daniel C. Gerould (utg.): *Pixérécourt. Four Melodramas,* New York: Segal 2002. ISBN 0966615247
* John McCormick: *Popular Theatres on Nineteenth-Century France,* London / New York: Routledge 1993.
* W. G. Hartog: *Guilbert de Pixerécourt : sa vie, son mélodrame, sa technique et son influence,* Paris, H. Champion, 1913.
* André Virely: *René-Charles Guilbert de Pixerécourt (1773-1844)*, Paris, Édouard Rahir, 1909.
Ambassadors Theatre

**Ambassadors Theatre** (tidligere **New Ambassadors Theatre**) er et teater i Londons West End på West Street, nær Cambridge Circus på Charing Cross Road i City of Westminster.  Det er et av de minste av West Ends teatre, med plass til maksimum 195 i *the Dress Circle* og 251 i *the Stalls*.

Det ble åpnet 5. juni 1913.

## Eksterne lenker
* 
* Teaterets historie
Cosmopolitan (cocktail)

En **cosmopolitan**, noen ganger også kalt **cosmo**, er en cocktail laget av vodka, triple sec, tranebærjuice og ferskpresset eller søtet limejuice. Cosmopolitan serveres vanligvis uten is i et stort cocktailglass, et såkalt martiniglass. Det sies at en ekte cosmopolitan burde være syrlig og litt rosa på grunn av blandingen med limejuice.

Ifølge International Bartenders Association er den opprinnelige oppskriften basert på vodka med sitronsmak. Tranebærcocktailen Cape Codder har mange likheter med cosmopolitan. Cocktailen kamikaze likner også cosmopolitan, selv om den ofte presenteres på en helt annen måte.

Opprinnelsen til cosmopolitan er omstridt. Cocktailen er trolig laget uavhengig av ulike bartendere siden 1970-tallet. Bareieren John Caine dro fra Ohio og introduserte cocktailen i San Francisco rundt 1987. Samme år lagde Bradley Umane den tradisjonelle versjonen av cocktailen basert på en dårlig beskrevet versjon av den som Cheryl Cook hadde laget. Ifølge Sally Ann Berk og Bob Sennett oppsto cosmopolitan i litteraturen i 1993 og kommer fra New York.

## Referanser
Byrrhidium

* se systematisk inndeling

***Byrrhidium*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Levevis
Disse billene lever i tørre, ørkenaktige områder. De kan ikke fly. Billene lever av møkk, muligens er de spesielt knyttet til klippegrevlinger.

## Utbredelse
Slekten er kjent fra et relativt lite område i det sørvestlige Afrika rundt grensen mellom Namibia og Sør-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Byrrhidium* Harold, 1869
******** *[[Byrrhidium convexum]]* Scholtz & Howden, 1987
******** *[[Byrrhidium namaquensis]]* Scholtz & Howden, 1987
******** *[[Byrrhidium ovale]]* Harold, 1869

## Kilder
* Liste over artene

## Eksterne lenker
*
Magnus Tajet

**Magnus Tajet** (født 8. april 1928 i Ringsaker, død 26. januar 2013) var en norsk næringslivsleder og forfatter. 

Tajet var uteksaminert fra Norges Handelshøyskole i Bergen 1953, og tok translatøreksamen i tysk i 1954. Han hadde stillinger i Skatteetaten og i Norsk Jernverk før han i 1963 ble ansatt som økonomisjef ved Raufoss Ammunisjonsfabrikker. Fra 1967 til 1974 var han merkantil direktør ved samme bedrift og administrerende direktør fra 1975 til 1982. Tajet sluttet i Raufoss Ammunisjonsfabrikker i februar 1982. Fra 1982-87 var han administrerende direktør ved Berger Langmoen A/S, og deretter styreformann samme sted 1987-89.

Tajet hadde styreverv i Trelastindustriens Landsforening, Arbeidsgiverforeningen, og Opplandsbanken DNC på Gjøvik.

## Bibliografi
* *Med fluestang i Femundsmarka*, Aschehoug, 1991. ISBN 9788203166914
* *Nordmenn til Tyskland for freden - rapport fra soldat nummer 23091*, Alfa Forlag, 2010. ISBN 9788292253335
* *Gammel i Norge - vandring gjennom alderdommen*, Alfa Forlag, 2012. ISBN 9788292253397

## Referanser
Cephalodesmius

* se systematisk inndeling

***Cephalodesmius*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Middelsstore, kraftige, svarte skarabider. Hodet er bredt og skovlformet, i midten med to tenner som er forlenget til korte horn (i alle fall hos hannene), på sidene med et par korte tenner. Pronotum er mye bredere enn langt og bredere enn dekkvingene, tett og grovt punktert. Dekkvingene er kort ovale, hvelvede, med markerte punktstriper. Flygevinger mangler.

## Levevis
Artene lever i regnskog. I motsetning til de fleste andre gjødselgravere (Scarabaeinae) holder de sammen i stabile par som bor i permanente ganger under bakken - de fleste andre artene lager nye ganger for hvert enkelt eggkull. De lager en ball, ikke av møkk, men av istykkerevne blader fra skogbunnen, som hunnen legger egg på. Dette er trolig en tilpasning til å leve i et miljø med liten tilgang på møkk.

## Utbredelse
Slekten er utbredt i det østlige Australia (Queensland, New South Wales og Tasmania).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Cephalodesmius* Westwood, 1842
******** *[[Cephalodesmius armiger]]* Westwood, 1842
******** *[[Cephalodesmius laticollis]]* Pascoe, 1863
******** *[[Cephalodesmius quadridens]]* MacLeay, 1871

## Kilder
* Liste over artene

## Eksterne lenker
* 
* Bilde av ''Cephalodesmius laticollis'', hann
Rosa sempervirens

***Rosa sempervirens*** er en roseart.

Den er en krypende eller klatrende plante som kan bli opptil 5&nbsp;m. Stammen har krumme torner med ganske stor avstand. De eviggrønne bladene er læraktige, blanke og uten hår. Blomstene er hvite og sitter i klaser på tre–sju. Arten vokser i åpen skog og krattvegetasjon. Den er utbredt i nesten hele middelhavsområdet, men mangler mange steder i Nord-Afrika og i de østlige delene.

## Litteratur
* 
* 

## Eksterne lenker
*
Circellium

* se systematisk inndeling

***Circellium*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned. Slekten omfatter bare én kjent art.

## Utseende
En middelsstor (15-20 millimeter), svart skarabide, ligner overflatisk på en tordivel. Hodet er bredt skovlformet uten horn. Pronotum er stort, blankt og hvelvet, dekkvingene forholdsvis små og rundede.

## Levevis
Billene ruller en ball av møkk, gjerne fra elefanter, denne graves ned og hunnen legger så egg på den.

## Utbredelse
Arten er kjent fra spredte områder i Sør-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Circellium* Latreille, 1829
******** *[[Circellium bacchus]]* (Fabricius, 1781)

## Kilder
* Liste over artene

## Eksterne lenker
*
Apollo Theatre

**Apollo Theatre** er et teater på Shaftesbury Avenue i City of Westminster i London, Storbritannia. Det ble tegnet av arkitekten Lewin Sharp og åpnet 21. februar 1901 med den amerikanske musikalkomedien *The Belle of Bohemia*.

## Utforming
Teaterets fasade ble bygd i fransk renessansestil av  Walter Wallis og teaterets salong er bygd i fire etasjer. Ved teaterets innvielse i 1901 hadde det 893 sitteplasser, men senere er dette redusert til 775.

## Historie
Henry Lowenfeld kjøpte tomt ved den nyanlagte Shaftesbury Avenue på begynnelsen av 1900-tallet og lot bygge et teater, vegg i vegg med *the [[Lyric Theatre]]*, som ble innviet 1888.

Apollo Theatre var arkitekten Lewin Sharps eneste ferdige teaterdesign og det fjerde teateret på Shaftesbury Avenue, etter Shaftesbury Theatre (1888) the Lyric Theatre (1888) og Royal English Opera House (1891). Teateret ble utformet spesielt for musicalteater og fikk navn etter den greske guden Apollon, som i gresk mytologi blant annet var musikkens og diktningens gud.

### Takraset 2013
Den 19. desember 2013, omtrent kl 20.15, raste deler av teaterets indre tak inn i salongen. Teateret var fullsatt, og raset rev blant annet ned en lysrampe. Et 80-tall av teaterbesøkerne ble skadet, hvorav 51 ble bragt til sykehus. Ingen hadde livstruende skader.

## Referanser




## Eksterne lenker
*
Vortemelkslekta

* Se artikkelteksten

**Vortemelkslekta** (*Euphorbia*) er en slekt i vortemelkfamilien.

Det er svært stor planteslekt med over 2000 arter; bare *[[Mjeltslekta|Astragalus]]* har flere arter. De varierer fra krypende, ettårige urter til store trær og vokser i alle landområder over hele verden. I tørre deler av Afrika og Madagaskar finnes det sukkulente arter, som minner mye om kaktus, selv om det ikke er noe nært slektskap.

Sekvensering av DNA fra cellekjerner og kloroplaster viser utvetydig at slekta er en monofyletisk gruppe. Felles for alle vortemelkarter er at de har melkesaft og den spesielle oppbygningen av blomstene.

Felles for alle vortemelk-arter er at de inneholder store mengder hvit melkesaft med flere virksomme komponenter, særlig euphorbin, en blanding av mer eller mindre giftige, harpiksaktige stoffer. Innholdsstoffene er identiske eller nær beslektede hos de enkelte artene, men er ennå utilstrekkelig undersøkt.
Saften av vortemelk fremkaller sterk betennelse med blæredannelse på huden (f.eks. ved bruk av saften som vortemiddel). Får en melkesaft i øynene, kan det medføre alvorlige forandringer av hornhinnen, i verste fall blindhet. Innvortes medfører den kraftige lokale irritasjonen en sterk, akutt, eventuelt blødende mage- og tarmkatarr med oppkast og sterke smerter. Senere virkninger er pupillutvidelse, svimmelhet og delirium, eventuelt med kramper. Særlig hos barn kan en alvorlig vortemelkforgiftning føre til døden i løpet av 1-3 døgn, som følge av alvorlig kretsløpsforstyrrelse.

## Norske arter
Følgende arter er funnet i Norge:

* dunvortemelk (*Euphorbia amygdaloides*) – innført etter 1800, med reproduserende bestand
* dvergvortemelk (*Euphorbia chamaesyce*) – innført etter 1800, reproduserer ikke
* sypressvortemelk (*Euphorbia cyparissias*) – innført etter 1800, med reproduserende bestand
* søtvortemelk (*Euphorbia dulcis*) – innført etter 1800, med reproduserende bestand
* vårvortemelk (*Euphorbia epithymoides*) – innført etter 1800, uklart om den reproduserer
* veivortemelk (*Euphorbia esula*) – innført etter 1800, med reproduserende bestand
* småvortemelk (*Euphorbia exigua*) – innført etter 1800, reproduserer ikke
* åkervortemelk (*Euphorbia helioscopia*) – innført før 1800, med reproduserende bestand
* hagevortemelk (*Euphorbia lathyris*) – innført etter 1800, med reproduserende bestand
* strandvortemelk (*Euphorbia palustris*) – vokser naturlig langs kysten fra Østfold til Sogn
* sandvortemelk (*Euphorbia paralias*) — frø kommer naturlig med havstrømmer og spirer, men reproduserer ikke
* byvortemelk (*Euphorbia peplus*) – innført etter 1800, med reproduserende bestand

## Referanser


## Litteratur om arter i Europa og middelhavsområdet
* 
* 
* 
* 

## Eksterne lenker
*
Frank Gilbreth

**Frank Bunker Gilbreth, Sr.** (født 7. juli 1868, død 14. juni 1924) var en tidlig forkjemper for vitenskapelig arbeidsdeling og en pioner innen tids- og bevegelsesstudier. I ettertid er han kanskje mest kjent som hovedpersonen i boken *[[Cheaper by the Dozen]]*, et halvbiografisk verk skrevet av hans sønn Frank Bunker Gilbreth, Jr. og datteren Ernestine Bunker Gilbreth.

## Karriere

### Bevegelsesstudier

Da Gilbreth tjenestegjorde i den amerikanske hæren under første verdenskrig, var hans oppgave  å finne raskere og mer effektiv måte å montere og demontere håndvåpen. Ifølge Claude George (1968), reduserte Gilbreth alle bevegelsene hånden skulle gjøre, til 17 grunnleggende bevegelser. Gilbreth kalte bevegelsene for therbligs, «Gilbreth» stavet baklengs, med *th* stavet motsatt. Gilbreth utarbeidet også standardteknikker for hvordan man raskt demonterer og monterer sine våpen selv når man har bind for øynene eller i totalt mørke. Disse teknikkene brukes av militære styrker rundt om i verden i opplæringen av rekrutter. Gilbreth bidro også til å effektivisere de militære kantinene.

### Død
Gilbreth døde av hjerteinfarkt 14. juni 1924, da han var bare 55 år gammel. Han var på Lackawannas jernbanestasjon i Montclair i New Jersey, og døde mens han pratet i telefonen. Kona Lillian døde først 48 år senere.

## Referanser


## Videre lesing
* ''The Magic of Motion Study''
* George, C. S. Jr., 1968. *The History of Management Thought*. Prentice Hall.
* Gilbreth, Frank Jr., and Ernestine Gilbreth Carey, 1948. *[[Cheaper by the Dozen]]*. ISBN 0-06-008460-X
* ------, 1950. *[[Belles on Their Toes]]*. ISBN 0-06-059823-9
* Lillian Moller Gilbreth, 1998. *As I Remember*. Norcross, GA: Engineering & Management Press.
* Price, Brian, 1990, " Frank and Lillian Gilbreth and the Motion Study Controversy, 19ac07-1930 " in *[http://www.ohiostatepress.org/Books/Complete%20PDFs/Nelson%20Mental/Nelson%20Mental.htm A Mental Revolution: Scientific Management since Taylor,] * Daniel Nelson, ed. The Ohio State University Press.

## Eksterne lenker

* Gilbreth archive hos Purdue University.
* The Gilbreth Network.
* Bibliography of books by and about Gilbreth.
* "The Gilbreth 'Bug-lights', by Frank B. Gilbreth, Jr. Originally published in the Historic Nantucket, Vol 39, no. 2 (Summer 1991), p.&nbsp;20–22.
* Original Films of Frank B Gilbreth 1945
Jana Midelfart Hoff

**Jana Midelfart Hoff** (født 1972) er en norsk overlege, professor og politiker (H) bosatt i Bergen.

Hun er datter av spesialist i nevrologi Erik Midelfart og professor i øyesykdommer Anna Midelfart (født Hyková). Hun  har to voksne sønner.

Hun har IB-diplom fra Trondheim katedralskole fra 1991, medisinsk embedseksamen fra NTNU fra 1997, doktorgrad i medisin fra Universitetet i Bergen fra 2006 og spesialisering i nevrologi fra 2011. Hun hadde vitenskapelige og praktiserende stillinger ved Førde sentralsjukehus, Haukeland universitetssykehus og Institutt for klinisk medisin ved Universitetet i Bergen før hun i 2009 ble overlege ved nevrologisk avdeling ved Haukeland universitetssykehus. Hoff har vært fast spaltist i *[[Dagens Medisin]]* og tillitsvalgt i legenes organisasjoner. I 2019 ble hun utnevnt til professor ved Fakultet for helsefag ved VID vitenskapelige høgskole i Bergen.

Hun meldte seg inn i Høyre i 2009 og ble leder i Årstad Høyre i 2013. Hun var byråd for barnehage og skole i Bergen kommune 5. januar 2015 til 22. oktober 2015. I perioden 2015–2019 satt hun i Bergen bystyre og er fraksjonsleder i helse- og sosialkomiteen, og i perioden 2019-2023 som fraksjonsleder for Høyre i Næringsutvalet i Vestland fylkesting.

I 2020 ble hun valgt som leder av Norsk Nevrologisk Forening, og hadde vervet til 2025, da hun ble etterfulgt av Heidi Øyen Flemmen.

I 2024 ble hun valgt til styremedlem i European Academy of Neurology, som Treasurer, en forening som representerer 48000 nevrologer i 45 land.

Hoff mottok i 2003 GlaxoSmithKlines forskningspris for unge forskere innen nevrologi.

## Referanser
Maroš Šefčovič

**Maroš Šefčovič** (født 24. juli 1966 i Bratislava) er en slovakisk økonom, diplomat og politiker (SMER). Han har vært sitt lands representant i Europakommisjonen siden 2009. Šefčovič var medlem av den andre Barroso-kommisjonen, Junker-kommisjonen og både den første og den andre kommisjonen til Ursula von der Leyen. 

I Juncker-kommisjonen var han var opprinnelig foreslått som ordinær kommissær med ansvar for samferdsel og romfart, men tjente som europakommissær og visepresident med ansvar for energiunionen. I 2019 ble han visepresident i Von der Leyen-kommisjonen, med ansvar for mellominstitusjonelle relasjoner og fremtidsplanlegging. I 2023 ble han i tillegg fungerende EU-kommissær for klimaspørsmål etter at Frans Timmermans gikk av som EU-kommisær. Han er fra 1. desember 2024 medlem av Ursula von der Leyens andre europakommisjon.

Šefčovič var kandidat ved presidentvalget i Slovakia i 2019, men tapte dette for Zuzana Čaputová.

## Referanser
.223 Wylde

**.223 Wylde** er navnet på et sett kammerdimensjoner som er utviklet for å trygt kunne brukes både med .223 Remington- og 5,56 x 45 mm NATO-ammunisjon. Dimensjonene ble utviklet av Bill Wylde fra Greenup (Illonois).

Remington .222 Special ble skapt i 1957 under utviklingen av en militær .22-kaliber rifle. På grunn av at flere .222-kaliber patroner var i utvikling, ble .222 Special omdøpt til .223 Remington. Patronen ble standard for US Army i 1962 som M193 Cartridge.

## Riflestigning
Som for alle andre patroner behøver tyngre kuler krappere riflestigning for at kulen skal stabiliseres. Bruk av for krapp stigning med en lett kule kan imidlertid føre til at kulen bli «overstabilisert». Tabellen nedenfor er basert på kulevekt, men i realiteten er det lengden på kulens kontaktflate som bestemmer hvilken stigning som kreves.

## Referanser
Ashleigh Nelson

**Ashleigh Nelson** er navnet til flere personer:

* Ashleigh Nelson (landhockeyspiller) (født 1987), australsk landhockeyspiller
* Ashleigh Nelson (friidrettsutøver) (født 1991), engelsk sprinter
Parque Central (San José)

**Parque Central** er en park i sentrum av Costa Ricas hovedstad San José. Den er beplanta med høye palmer, og har også en musikkpaviljong («Templo de la Música») og en mosaikkdekka flaggstang med det costaricanske flagget. I den østlige enden av parken ligger San Josés katedral, og i nord er Teatro Popular Melico Salazar. Avenida Segunda går langs parkens nordlige ende.

Parque Central er det eldste offentlige rommet i byen og den første som ble ornamentert. I 1837 var det en stor plass på stedet, med et teater hvor folk måtte ta med sine egne stoler. I det sørvestlige hjørnet av parken ble general Francisco Morazán og Vicente Villaseñor henretta 15. september 1842. 19. 1885 ble plassen gjort om til park, og det ble planta ut trær og anlagt fortau og gangstier. I 1920 ble det satt ut benker av sement, og i 1944 ble musikkpagoden satt opp.

## Eksterne lenker
* En detalle: Parque Central de San José hos *[[La Nación (Costa Rica)|La Nación]]*
* Parque Central hos Rough Guides
Shindig!

***Shindig!*** var et amerikansk musikkprogram som gikk på ABC fra 1964 til 1966. Programlederen var Jimmy O’Neill, en DJ i Los Angeles. *Shindig!* fokuserte på populærmusikk fra artister som Tina Turner,  The Ikettes, Lesley Gore, Bo Diddley, Sonny & Cher, The Beach Boys, James Brown, The Supremes og The Ronettes. Programmet inkluderete også en dansegruppe som kalte seg *The Shin-diggers*, som vokalstøttet de som opptrådte hver uke.

## Sesong 1

### Program 12

* *[[A Fool in Love]]* (Tina Turner)
* *[[Ooh Poo Pah Doo]]* (Tina Turner og Neil Sedaka)

### Program 30

* *Willie And The Hand Jive* (Tina Turner, Marvin Gaye og Rightous Brothers)
* *Money* (Tina Turner og Marvin Gaye)
* *That'll Be The Day* (Tina Turner og Marvin Gaye)
* *[[Tell Her I'm Not Home]]* (Tina Turner)
* *Tell The Truth* (Tina Turner)

### Program 32

* *[[Peaches 'N' Cream]]* (The Ikettes)
* *[[Camel Walk]]* (The Ikettes)

### Program 49

* *I Don't Need* (Tina Turner)
* *[[Goodbye So Long|Goodbye, So Long]]* (Tina Turner)
* *[[I Can't Believe What You Say|I Can't Believe What You Say (For Seeing What You Do)]]* (Tina Turner)
* *Can Your Monkey Do the Dog?* (Tina Turner, Jay P. Mobey og Bo Diddley)

## Referanser


## Eksterne lenker
*
Isla Tortuga (Costa Rica)

**Isla Tortuga** er to øyer, Isla Alcatraz (0,6 km²) og Isla Tolinga (1,2 km²), i Nicoyagolfen ved kysten av Stillehavet i Costa Rica. Øyene ligger så nærme hverandre at de på avstand ser ut som éi øy, og omtales derfor som Isla Tortuga. De har et samla areal på 1,8 km². De befinner seg 17 km sør for byen Puntarenas og 11 km sørøst for Paquera. De er administrativt en del av provinsen Puntarenas. Øyene er ubebodde, men er et populært turistmål på grunn av strendene, og det går daglige båtturer fra byen Puntarenas ut til øyene.

## Eksterne lenker
* 
* Islas de Costa Rica hos Playas de Costa Rica
Labroma

* se systematisk inndeling

***Labroma*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utbredelse
Slekten er bare kjent fra provinsen Western Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Labroma* Sharp, 1873
******** *[[Labroma horrens]]* Sharp, 1873
******** *[[Labroma tuberculata]]* Waterhouse, 1874
******** *[[Labroma umbratilis]]* Matthews, 1974

## Kilder

* Liste over artene

## Eksterne lenker
*
Nederland under EM i friidrett 2002

Nederland deltok med 30 utøvere under EM i friidrett 2002 som ble arrangert 6.&ndash;11. august 2002 i München. Utøvere fra Nederland tok en medalje under mesterskapet.

## Medaljevinnere

## Referanser


## Eksterne lenker
*  European Athletic Association
Fever (Little Willie John-sang)

**«Fever»** er en sang skrevet av Eddie Cooley og John Davenport (pseudonym for Otis Blackwell) som ble spilt inn og gitt ut på singel med Little Willie John i 1956. Singelen kom på 1.-plass på R&B-lista og 24.-plass på Pop-lista.

Ann-Margret spilte inn sangen og ga den ut på albumet *[[On the Way Up]]* i 1962.

Suzi Quatro spilte inn sangen og ga den ut på albumet *[[Your Mamma Won't Like Me (album)|Your Mamma Won't Like Me]]* i 1975.

Tina Turner spilte sangen live på sine show på slutten av 70-tallet og et av disse opptakene er å finne på videoen *[[At the Apollo]]*.

Den er også spilt inn av mange andre artister, blant andre: Peggy Lee, Elvis Presley, The McCoys, La Lupe og Madonna.

## Eksterne lenker
*
Mani Hussaini

**Mani Hussaini** (født 1987) er en norsk politiker (Ap) som fra 2014 til 2018 var leder i Arbeidernes ungdomsfylking (AUF). I 2021 ble han valgt inn som stortingsrepresentant fra Akershus. Ved stortingsvalget 2025 ble han gjenvalgt.

## Biografi
Hussaini gikk på Nes videregående skole og Jessheim videregående skole, og tok sin bachelor i statsvitenskap ved Universitetet i Oslo (UiO). Han har mastergrad i teknologi, innovasjon og kunnskap ved Universitetet i Oslo (UiO).

Han har arbeidet som servitør på Clarion Airport Hotel, som statist i Nordic Films *Ulvenatten*, som fylkessekretær i AUF i Akershus, rådgiver i UngOrg og har hatt internship ved den norske ambassaden i Abu Dhabi. Hussaini har spilt spiss for fotballaget Raumnes & Årnes IL.

Hussainis familie flyktet fra Syria i 1998, bodde på asylmottak i Sverige i ett år før de flyttet videre til Norge og flyttet mellom mottak i Bærum, Asker, Stord og Haugesund. Til slutt fikk familien opphold og endte opp på Romerike.

Han ble medlem i AUF i 2006, og har siden det vært både fylkessekretær og leder i AUF i Akershus, internasjonal rådgiver i AUF, og siden 2012 sentralstyremedlem i AUF, samt vara til Stortinget fra 2013 til 2021. Siden stortingsvalget 2021 har han hatt fast plass på Stortinget. Etter stortingsvalget 2025 sitter han som leder for Energi- og miljøkomiteen.

## Stortingskomiteer
* 2025–2029: Leder av Energi- og miljøkomiteen
* 2021–2025: Medlem av Energi- og miljøkomiteen

## Referanser


## Eksterne lenker
* 
* 
*
Tollak Tollaksen Gudmestad

**Tollak Tollaksen Gudmestad** (født 11. april 1800 på nordre Hetland, Ogna, død 12. juni 1880 på Gudmestad, Nærbø) var en norsk byggmester som er spesielt kjent for å ha bygd flere kirker..

Gudmestad ble født på Nærbø på Jæren i 1800. Han er kjent som hovedentreprenør for 13 kirkebygg i Rogaland, alle etter Hans Linstow sine tegninger.

Han har blant annet bygd disse kirkene:
* 1832: Helleland kirke
* 1835: Bjerkreim kirke
* 1848: Gjesdal kirke
* 1852: Tonstad kirke
* 1854: Forsand kirke
* 1858: Hjelmeland kirke
* 1873: Lunde kirke

## Kilder
* Gjesdal kirke 150 år - Jubileumshefte (Jærbladet 2008)
* "REISEFØRAR" - Guide for Gjesdal kommune (2010)
* Kjell M Sinnes: Tonstad kyrkje 150 år
Ragnhild Kaski

**Ragnhild Helene Kaski** (født 3. mai 1990 i Kirkenes) er en norsk politiker (Ap) som er generalsekretær i organisasjonen Av-og-til. Hun var generalsekretær i Arbeidernes ungdomsfylking (AUF) fra 2014 til 2016.

Kaski gikk på Kirkenes videregående skole, og har tatt midtøstenstudier ved Universitetet i Oslo. Hun er søsteren til SV-politiker Kari Elisabeth Kaski.

Kaski har vært leder i AUF i Finnmark, valgkamprådgiver i AUF og var 3. vararepresentant til Stortinget for Finnmark Arbeiderparti i perioden 2013-2017. Hun ble valgt inn i AUFs sentralstyre i 2012, og ble 19. oktober 2014 valgt til AUFs generalsekretær.

## Referanser




## Eksterne lenker
*
Johan Börjesson

**Johan Börjesson** (født 1970 i Stockholm) er direktør for Trondheim kunstmuseum siden mars 2014.
Börjesson er utdannet fil.mag. i kunsthistorie ved Stockholms universitet. Börjesson ledet og utviklet Stiftelsen Parken i Sundbyberg, også kalt Marabouparken i perioden 2001-2011. Marabouparken består av en skulptursamling fra tidlig 1900-tall, samt samlingen til kunstneren Hilding Linnqvist.

Johan Börjesson har tidligere arbeidet som skribent og museumspedagog for Moderna Museet og Nationalmuseet.

## Referanser
Heartbreak Hotel

**«Heartbreak Hotel»** er en sang skrevet av Mae Boren Axton og Thomas Durden som ble spilt inn og gitt ut singel med Elvis Presley i 1956. Singelen kom på 1.-plass på Pop-lista, 2.-plass i Storbritannia og 5.-plass på R&B-lista.

Ann-Margret spilte inn sangen og ga den ut på albumet *[[On the Way Up]]* i 1962. Sangen ble også gitt ut på b-siden av singelen *[[Moon River]]* senere samme år.

I 1969 ble Lynn Andersons versjon gitt ut på samlealbumet *Best Songs Of Lynn Anderson*. Den er også med på albumene hennes *Up Close* fra 1983, *Listen To A Country Song* fra 1985 og *Rose Garden: The Number Ones* fra 2004.

John Cale synger sangen på konsertalbumet *[[June 1, 1974]]* tatt opp i Rainbow Theatre i London.

Suzi Quatro spilte inn sangen og ga den ut på albumet *[[Aggro-Phobia]]* i 1977. Senere samme år spilte hun inn sangen live i Japan og ga den ut på albumet *[[Live And Kickin']]*.

Også Guns N' Roses har spilt den inn i 1987 på sitt album *[[Appetite for Destruction|Appetite For Destruction.]]*

På albumet *Elvis, Barbra & Jag*, fra 2011, er også Carolas tolkning av sangen med.

Lisa Dillan har spilt inn sangen på albumet *Love Me Tender - The Quite  Quiet  Way* fra 2012.

## Eksterne lenker
*
Alessandro Minuto-Rizzo

**Alessandro Minuto-Rizzo** (født 1940) er en italiensk diplomat og ambassadør.

Han var i peroioden 2001 til 2007 visegeneralsekretær i NATO. I en kortere periode fra 17. desember 2003 til 1. januar 2004 var Minuto-Rizzo også fungerende generalsekretær, i påvente av Jaap de Hoop Scheffers tiltredelse.

## Referanser
Hjalmar Krag

**Hjalmar Krag** (1867–1954) var en norsk offiser, idrettsleder og Kong Haakon VIIs første adjutant.

## Liv og virke
Han vokste opp i Oslo der han etter examen artium 1886 meldte seg inn i SK Ull (etablert 1883). Krag var offiser frem til 1912 da han hadde blitt major, og gjort unna Den militære høyskole i 1893. Han var nevø av Ole Herman Krag (1837–1916) som omkring 1890 hadde funnet opp Krag-Jørgensen (gevær). Krag var fra 1896 til 1897 ansatt ved geværkontrollen hos den store våpenprodusenten *Österreichische Waffenfabriksgesellschaf* (etablert 1864), i dag kjent som Steyr Mannlicher. De hadde i 1895 fått kontrakt på produksjon av tyve tusen Krag-Jørgensen med bajonett. Vel tilbake derfra jobbet han ved Krigsskolen som lærer i skyting.  

Etter unionsoppløsningen i 1905 ble han adjutant til den nyinnsatte Kong Haakon VII (1872–1957), mens kona Mimi var hoffdame *ad interim* (inntil videre) for Dronning Maud (1869–1938). Begge mottok kroningsmedaljen 1906 for å ha vært med på forberedelsene. Han mistet denne jobben i 1908, men fikk i stedet jobbe for landkadettkompaniet inntil han i 1913 måtte slutte som offiser.

Krag satset fra 1913 på et privat agentur, *Hj. Krag* som solgte brukt krigsmateriell fra den første verdenskrig, foruten agentur for det tyske optikkfirmaet Carl Zeiss AG og Krupp (konsern).  I 1945 måtte Krag se det solgt til elektroingeniøren Lorentz Gjersøe (1893–1967), en redersønn som etter fem år hos *Heyerdahl A/S* hadde sluttet seg til firmaet i 1921.

Krag var kongelig tilsynsmester (revisor) ved de kongelige hestestaller fra 1905 til 1940 da krigen brøt ut. Kongen beordret ham i 1919 til å sitte i *Norges skytterstyre*. Samme året tiltrådte Krag som president i *Norges Landsforbund for Idræt*, i dag kjent som Norges idrettsforbund, og var derved formann for den norske olympiske komité frem til 1925. For alt dette ble han utnevnt til ridder av 1. klasse av St. Olavs Orden i 1935. Han var også ridder av den svenske Sverdordenen og den franske Æreslegionen, dessuten kommandør av Dannebrogordenen og av Vasaordenen med flere.

## Familie og ekteskap
Krag var sønn av veidirektør Hans Hagerup Krag (1829–1907) og Anna Petersen.

I 1896 giftet han seg med Claudine Emilie (Mimi) Heiberg (1872–1968), som tilhørte Heiberg-slekten. Hun var oppvokst på Bjølsen hovedgård og datter av juristen Carl Johan Heiberg (1844–1914) og dyreaktivisten Claudine Sophie Emilie Meinich (1850–1932). 

I tillegg til at Mimi Krag ble hoffdame for dronning Maud, ga hun ut flere kokebøker.

## Referanser




## Eksterne lenker
*
Anders Stien

**Anders Leween Stien** (født 5. april 1990) er en norsk basketballspiller. Han spiller på Centrum Tigers og har tidligere spilt for Gimle Basket, Jämtland Basket i Sverige og Asker Aliens. 

Anders Stien har spilt på U16-, U18- og U20-landslaget og nå seniorlandslaget. Han er den eneste spilleren i norsk historie som har blitt kåret til MVP (Most Valuable Player) i nordisk mesterskap i 2008, året U18-landslaget til Norge vant.

NM gull med Asker Aliens 2007/2008, 2009/2010 og 2014/2015 - kåret til finales beste spiller.

NM gull med Centrum 2015/2016 og 2016/2017.

## Referanser
Pseudocanthon

* se systematisk inndeling

***Pseudocanthon*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Små, bredt ovale, blanke, mer eller mindre metallisk fargede skarabider.

## Levevis
Billene ruller pæreformede baller av møkk som de graver ned og legger eggene på. Disse artene lever mest i forholdsvis tett skog.

## Utbredelse
Slekten er utbredt fra det sørlige USA i nord til Argentina i sør, men de fleste artene lever på øyene i Karibia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Pseudocanthon* Bates, 1887
******** *[[Pseudocanthon caeranus]]* Matthews, 1966
******** *[[Pseudocanthon chlorizans]]* Bates, 1887
******** *[[Pseudocanthon felix]]* Arrow, 1913
******** *[[Pseudocanthon iuanalaoi]]* Matthews, 1966
******** *[[Pseudocanthon jamaicensis]]* Matthews, 1966
******** *[[Pseudocanthon perplexus]]* (LeConte, 1847)
******** *[[Pseudocanthon sylvaticus]]* Matthews, 1966
******** *[[Pseudocanthon vitraci]]* Fleutiaux & Sallé, 1889
******** *[[Pseudocanthon xanthurus]]* (Blanchard, 1846)

## Kilder
* Liste over artene

## Eksterne lenker
*
Zonocopris

* se systematisk inndeling

***Zonocopris*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Middelsstore, blanke, svarte skarabider. Hodet er bredt skovlformet med to tenner på forkanten. Pronotum er kort og bredt med bredt avsatte sidekanter i den fremre delen, dekkvingene korte og rundede, det er en markert innsnevring mellom pronotum og dekkvinger. Dekkvingene har fine punktstriper.

## Utbredelse
Slekten er utbredt i det sørlige Sør-Amerika (Bolivia, Brasil, Paraguay og Argentina).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Zonocopris* Arrow, 1932
******** *[[Zonocopris gibbicollis]]* (Harold, 1868)
******** *[[Zonocopris machadoi]]* Vaz-de-Mello, 2007

## Kilder

* Liste over artene

## Eksterne lenker
*
Pekmez

**Pekmez** (tyrkisk; fra oghuzturkisk *bekmes*) eller **dibs** (arabisk) er en melasse-lignende sirup fremstilt ved kondensering av saftene fra fruktmost, særlig fra druer, ved å koke den med et koagulant middel. Den benyttes som en sirup eller blandet med tahini til frokost.

Fruktmelasse, defrutum, var kjent allerede i antikken.

I Tyrkia benyttes ofte fiken (*incir*), morbær (*dut*) eller einerbær (*andiz*). *Pekmez* laget av johannesbrød (*keçiboynuz* eller *harnup*) blir gjerne anbefalt som middel mot jernmangelanemi.

På Balkan er den mer syltetøylignende i tekstur i noen land. I Hellas kalles den petimezi (πετιμέζι).

I det arabiske kjøkken er *dibs* eller *dibis* laget av druer, johannesbær, eller dadler.  

## Referanser


## Litteratur
* Ministry of Agriculture in Turkey
Emilie Bersaas

**Emilie Bersaas **(født 1992) er en norsk politiker (Ap). Hun ble i 2023 valgt inn i Rogaland fylkesting.

I perioden 2014–2016 var hun nestleder i Arbeidernes ungdomsfylking (AUF) og var 6. vararepresentant til Stortinget for Rogaland Arbeiderparti i perioden 2013–2017. I perioden 2011–2015 var hun medlem av bystyret i Haugesund. 

Bersaas gikk på Skeisvang videregående skole. Hun har vært lokallagsleder i Haugalandet AUF, fylkessekretær i AUF i Rogaland, nestleder i AUF i Rogaland og medlem av landsstyret, politisk rådgiver for AUF sentralt og AUFs representant i Nasjonal støttegruppe etter 22. juli-hendelsene. Hun overlevde terroraksjonen på Utøya 22. juli 2011. Hun har tidligere vært med i styret til Norsk Bane. Bersaas har studert samfunnsgeografi ved Universitetet i Oslo og har tidligere arbeidet som organisasjonsrådgiver i Miljøagentene.

Bersaas har vært sprinter i Haugesund IL og aktiv i Den Norske Turistforenings ungdomsorganisasjon som turleder.   

## Referanser




## Eksterne lenker
* 
*
Fransk opera

**Fransk opera** er franskspråklige operaer og operaer skrevet av franske komponister. Fransk opera er en av Europas viktigste operatradisjoner. Rameau, Berlioz, Debussy, Poulenc og Etienne-Nicolas Mehul er eksempler på franske operakomponister. Mange utenlandske komponister har også spilt en rolle for fransk opera, for eksempel Gluck, Cherubini, Rossini, Meyerbeer, Offenbach og Verdi.

Den franske operatradisjonen begynte med *Pomone* av Robert Cambert og særlig ved kong Ludvig XIVs hoff med Lullys *[[Cadmus et Hermione]]* (fra 1673), selv om forskjellige eksperimenter med operasjangeren i Frankrike har blitt foretatt før den tid. Lully og librettisten hans Philippe Quinault skapte *[[tragédie en musique]]*. I *tragédie en musique* ble kunstformene dans, musikk og korsang brukt. Lullys viktigste etterfølger var Rameau som kombinert med dans slik at det ble kalt *opera-ballet*. Etter Rameaus død ble tyske Gluck overtalt til å skape seks operaer til scenen i Paris på 1770-tallet. Rameau hadde innflytelse på Gluck, men ville skape et mer forenklet uttrykk med større fokus på dramaet. 

På midten av 1700-tallet var en annen sjanger blitt stadig mer populær i Frankrike. Det dreide seg om *[[opéra comique]]*. *I opéra comique* vekslet arier med talt dialog. Fra 1820-tallet ble Giaocchini Rossinis verker mer populære enn Glucks operaer. Rossinis *Guillaume Tell* var med på å skape den nye operasjangeren *[[grand opéra]]*. Grand opera hadde et alvorlig preg med overdådig scenografi. Den mest berømte eksponenten for denne sjangeren var Giacomo Meyerbeer. Komponister som Boieldieu, Auber og andre fortolket den lettere og svært populære sjangeren *opéra comique*. Komponisten Hector Berlioz hadde derfor problemer med å slå gjennom. Med operaen Les Troyens følte Berlioz at han hadde tangert prestasjonene til Gluck og Mozart. Men operaen ble ikke spilt i en hel forestilling i løpet av det første hundre året etter at Berlioz hadde skrevet den.

I andre halvdel av 1800-tallet dominerte Jacques Offenbach og den nye operettesjangeren med vittige og kyniske verker, som for eksempel *[[Orphée aux enfers]]*. Charles Gounod fikk enorm suksess med *[[Faust (opera)|Faust]]*, og Bizet komponerte verdens mest berømte opera, *[[Carmen]]*. På denne tiden føltes tyske Richard Wagners musikk som en utfordring til den franske tradisjonen. Operaen *[[Pelléas et Mélisande]]* (fra 1902) avslører Debussys dypt ambivalente holdning til Wagner. Ravel, Poulenc og Messiaen er også franske navn fra 1900-tallet som er verdt å merke seg.
## Referanser
Finansinstitusjon

En **finansinstitusjon** er en økonomisk institusjon som tilegner seg, forvalter og bruker penger over tid. Det kan være banker, forvaltningsselskaper, forsikringsselskaper og investeringsforhandlere. Nesten alle har avtaler med finansinstitusjoner på jevnlig basis. Alt fra å sette inn penger til å ta opp lån og utveksle valutaer gjøres gjennom finansinstitusjoner.

## Referanser
Innskudd

**Innskudd** er penger som banken mottar fra kunder. Når banken låner ut penger, må den hente pengene fra ett sted, og det er blant annet fra innskudd den mottar.

Banken betaler innskyteren for å oppbevare, egentlig låne, pengene, og betalingen heter innskuddsrente.

## Eksterne lenker
* Bankinnskudd. snl.no (besøkt 18. november 2014)
Rentemargin

**Rentemargin** er det bankene tjener på å stille penger til disposisjon for andre, minus kostnader som oppstår ved innskudd av penger fra kundene. Sagt med andre ord er rentemargin er renteinntekt av kunders lån, minus renteutgift ved kunders bankinnskudd.

Rentemarginen gir uttrykk for bankenes bruttofortjeneste.
## Referanser
Stockholm Open 2014

**Stockholm Open** er en tennis turnering for menn i Stockholm. som i 2014 ble arrangert i perioden 11. til 19. oktober. Dette er en ATP 250 turnering. Noe som betyr at vinneren for 250 ATP poeng.

## Resultater

### Herresingel

#### 1 runde

#### 2 runde

#### Kvartfinaler

#### Semifinaler

#### Finale

### Herredobbel
#### Semifinaler

#### Finale

## Bildegalleri

Fil:Dobbeltrofeet i Stockholm Open.JPG|Dobbeltrofeet.Foto: Kjetil Eggen
Fil:Eric Butorac og Raven Klaasen.JPG|Eric Butorac og Raven Klaasen.Foto: Kjetil Eggen
Fil:Eric Butorac og Raven Klaasen in action.JPG|Eric Butorac og Raven Klaasen i spill.Foto: Kjetil Eggen
Fil:Grigor Dimitrov i Stockholm.JPG|Grigor Dimitrov.Foto: Kjetil Eggen
Fil:Hoveddommer i Stockholm Open.JPG|Hoveddommer i singelfinalen.Foto: Kjetil Eggen
Fil:Kungliga Tennishallen.JPG|Kungliga Tennishallen.Foto: Kjetil Eggen
Fil:Premieutdeling Stockholm Open dobbel..JPG|Premieutdeling etter dobbelfinalen.Foto: Kjetil Eggen
Fil:Singeltrofeet Stockholm Open.JPG|Singeltrofeet.Foto: Kjetil Eggen
Fil:Tomas Berdych i Stockholm.JPG|Tomas Berdych.Foto: Kjetil Eggen
Fil:Treat Huey og Jack Sock.JPG|Treat Huey og Jack Sock.Foto: Kjetil Eggen
Fil:Treat Huey og Jack Sock i action.JPG|Treat Huey / USA Jack Sock i spill.Foto: Kjetil Eggen

## Eksterne lenker
Offisiell hjemmeside
Christos Stylianides

**Christos Stylianides** (gresk: Χρήστος Στυλιανίδης, født 26. juni 1958 i Nikosia i Britisk Kypros) er en kypriotisk tannlege og politiker (Dimokratikos Synagermos). Han var medlem av det kypriotiske parlamentet fra 2006 til 2013 og deretter talsmann for regjeringen. Stylianides ble i 2014 valgt som Kypros' EU-kommissær i Juncker-kommisjonen med ansvar for humanitær hjelp og krisebistand.

## Referanser


## Eksterne lenker
* 
* 
*